Saúd (Saudská Arábia)

Saúd (vhodnejšie: Suúd, iné mená pozri nižšie; * 15. január 1902 – † 24. január 1969) bol druhý kráľ Saudskej Arábie, krajine vládol od 9. novembra 1953 až do 2. novembra 1964. 

Meno
Jeho meno sa uvádza v tvaroch:
 Saúd (presnejšie: Suúd)
 Saúd IV. (presnejšie: Suúd IV.)
 Suúd ibn Abd al-AzízTAUER, F. Svět islámu, jeho dějiny a kultura. Vyšehrad 1984, S. 277
 Suúd ibn Abd al-Azíz Ál Suúd
 Suúd ibn Abd al-Azíz ibn Abd ar-Rahmán Ál Suúd
 Suúd ibn Abd al-Azíz ibn Abd ar-Rahmán ibn Fajsal ibn Turkí ibn Abd Alláh ibn Muhammad ibn Suúd
 Suúd ibn Abd al-Azíz (ibn Abd ar-Rahmán) Ál Fajsal Ál Suúd  
Ibn Abd al-Azíz Ál Suúd (Poznámka: V texte je omylom al- namiesto správneho Ál ) 
Ibn Saúd IV. (presnejšie: Ibn Suúd IV.)Ibn Saud IV. In: 
Namiesto tvaru Suúd môžu byť iné varianty prepisu (Su′úd, Saúd, Sa′úd - pozri v článku Saúdovci) alebo (ako rodné meno) poslovenčený tvar Saud. Namiesto tvaru ibn môžu byť iné varianty prepisu (napr. bin) - pozri v článku ibn. Namiesto tvaru Abd al-Azíz môžu byť iné varianty prepisu - pozri v článku Abd al-Azíz. Namiesto tvaru Abd ar-Rahmán môžu byť iné varianty prepisu - pozri v článku Abd ar-Rahmán. 

Život
Saúd bol druhým synom kráľa a zakladateľa Saudskej Arábie Abd al-Azíza ibn Saud. Prevzal po ňom silne absolutistický štýl vlády (až polovicu štátnych príjmov míňala kráľovská rodina) a navyše posilnil teokratický charakter štátu, rola islamu za Saúdovej vlády stúpla. Jediným zdrojom práva sa stala šaría a islam začal výrazne zasahovať do všetkých oblastí spoločenského života. V roku 1958 sa kráľovstvo však dostalo do značných hospodárskych ťažkostí a Saúd čelil vnútri kráľovskej rodiny kritike a tlaku na zmeny. Existovali dva opozičné prúdy, jeden žiadal prechod ku konštitučnej monarchii, druhý v čele s následníkom trónu princom Fajsalom kládol dôraz predovšetkým na ekonomické reformy. Druhý prúd nakoniec zvíťazil. Na nátlak svojich bratov postúpil Saúd v roku 1958 Fajsalovi široké právomoci a 2. novembra 1964 Fajsal zasadol na trón. Ten skutočne vykonal ekonomické reformy, politický systém však zostal nedotknutý.

 Externé odkazy 
 História Saúdovej vlády z oficiálnych stránok kráľovskej rodiny

 Zdroj 

 Ďalšie zdroje

Kategória:Saúdovci
Kategória:Králi Saudskej Arábie
Kategória:Narodenia v 1902
Kategória:Úmrtia v 1969
Kategória:Moslimskí panovníci